**Comunicat de presă**

**Workshop „**IUBIREA ÎNTRE VIS ŞI REALITATE**”**

**Ediția a II-a**

Joi, 5 martie 2015, corp D, sala D215, ora 14:30, la Universitatea „Vasile Alecsandri” din Bacău, va avea loc workshop-ul **„Iubirea între vis şi realitate”**, ediția a II- a, organizat de către Departamentul de Consiliere Profesională din cadrul universităţii, susţinut de doamna psiholog Doina Pascal împreună cu voluntarii D.C.P. ( Radu Marian Botez, Liviu Sociu, Tudor Bibire Ghenadi, Cristina Ifrim, Sebastian Roman şi grupul vocal al voluntarilor DCP).

În cadrul evenimentului studenţii vor avea ocazia să vorbească despre propriile gânduri, emoţii, sentimente, experienţe, nevoi referitoare la iubire (definiţia iubirii, diferența dintre iubirea adevărată și simpla prietenie, simptomele iubirii – cum ne dăm seama că suntem îndrăgostiți cu adevărat, problemele de cuplu, secretele unei relaţii stabile, inteligenţa emoţională). Vor avea loc dezbateri, unde fiecare participant va putea să-și exprime punctul de vedere. Se va aplica și un chestionar de identificare a gradului de maturitate emoţională a fiecărui participant prezent la acest eveniment.

Pe parcursul desfășurării întâlnirii vom fi încântați de interpretarea unor melodii de dragoste aparținând grupului vocal al voluntarilor Departamentului de Consiliere Profesională.